Diari Oficial de la Generalitat Valenciana


Sumari del DOGV 5474, del 21-03-2007 (2007/3206)

RESOLUCIÓ d'1 de març de 2007, de la direcció General d'Ensenyament per la qual s'adscriu d'ofici, a l'efecte d'escolarització de l'alumnat, una Escola d'Educació Infantil a un Col·legi d'Educació Primària.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5474

Data del DOGV
:   21-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3206


Data del document
:   01-03-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Petrer
    * centre d'ensenyament
    * ensenyament públic
    * educació preescolar

El Decret 27/1998, de 10 de març, del Govern Valencià, pel que es regula l'admissió de l'alumnat en els centres docents no universitaris de la Comunitat Valenciana sostinguts amb fons públics, modificat pel Decret 87/2001, de 24 d'abril, determina en l'article 10. que la Conselleria de Cultura, Educació i Esport podrà adscriure d'ofici les Escoles d'Educació Infantil a Col·legis d'Educació Primària, a l'efecte de l'admissió de l'alumnat, previ estudi de les necessitats escolarització i d'acord amb la planificació efectuada.  
Per al curs 2007/2008, des de la Direcció Territorial de Cultura, Educació i Esport d'Alacant s'ha proposat l'adscripció d'ofici, de l'Escola d'Educació Infantil de 2n Cicle El Cid Campeador sítia en el carrer Castella, 53 de Petrer (Codi 22219079) al Col·legi d'Educació Primària Rambla dels Molins sitis en el carrer Almeria, 1 (Codi 90442400) de la mateixa localitat.  
Analitzada esta proposta, a la que s'acompanya l'informe favorable de la Inspecció d'Educació, i en virtut del que disposa l'apartat tercer i la disposició final primera de l'Orde de 3 d'abril de 1998 de la Conselleria de Cultura, Educació i Ciència per la qual es regula el procediment d'admissió d'alumnes, resolc:  
Adscriure d'ofici, a l'efecte d'escolarització de l'alumnat, a l'Escola d'Educació Infantil de 2n Cicle El Cid Campeador (Codi 37910504) al Col·legi d'Educació Primària Rambla dels Molins (Codi 33435094), ambdós de la ciutat de Petrer i amb els domicilis dalt ressenyats.   
DISPOSICIÓ ADDICIONAL  
La present resolució s'inscriurà en el Registre de Centres Docents de la Comunitat Valenciana.  
DISPOSICIÓ FINAL  
Esta resolució entrarà en vigor l'endemà de la seua publicació en el Diari Oficial de la Comunitat Valenciana, si bé els seus efectes s'entendran a partir del curs 2007/2008.  
Contra esta resolució, que no esgota la via administrativa, podrà interposar-se recurs d'alçada davant del conseller de Cultura Educació i Esport, en el termini d'un mes a comptar de l'endemà de la seua publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.  
Tot això sense perjuí que puga exercitar-se qualsevol altre recurs que es crega oportú.  
València, 1 de març de 2007.- El director general d'Ensenyament: Josep Vicent Felip i Monlleó.